Βερίκοκα ψητά, κρασάτα, με πρασινάδες, μαραθόριζα και ελιές
Μια πρωτότυπη καλοκαιρινή σαλάτα που συνδυάζει υπέροχα τα φρούτα με τα λαχανικά.
6 ώριμα βερίκοκα, ανοιγμένα στη μέση, χωρίς κουκούτσια, 1 μέτρια μαραθόριζα (φινόκιο), καθαρισμένη και κομμένη σε λεπτές φέτες (ιδεωδώς στο μαντολίνο), 3 κουτ. σούπας χυμός λεμονιού , 2 κλωνάρια φρέσκο θυμάρι (ή 1/2 κουτ. γλυκού ξερό), 1 κουτ. σούπας γλυκό κρασί Μοσχάτο , 1 γαλλική σαλάτα, πλυμένη και κομμένη , μερικά φύλλα φρέσκου δυόσμου, 6-8 μεγάλες ελιές, π.χ. δαμασκηνολιές ή Χαλκιδικής, 1 κουτ. σούπας ψίχα από φιστίκια Αιγίνης ανάλατα, κοπανισμένη, 4 κουτ. σούπας ελαιόλαδο, 80 γρ. φέτα ή σκληρό κατσικίσιο τυρί, θρυμματισμένα, αλάτι, φρεσκοτριμμένο πιπέρι
Για να φτιάξουμε σαλάτα με βερίκοκα ψητά, κρασάτα, με πρασινάδες, μαραθόριζα και ελιές αρχικά, γεμίζουμε ένα μπολ με κρύο νερό και παγάκια και βυθίζουμε εκεί τη λεπτοκομμένη μαραθόριζα για 15 λεπτά, για να παραμείνει τραγανή και κρουστή. Τη στραγγίζουμε καλά, τη βάζουμε σε πιάτο, τη ραντίζουμε με 1 κουτ. σούπας από τον χυμό λεμονιού και τη βάζουμε στο ψυγείο.Αλείφουμε τα βερίκοκα με λίγο λάδι και τα τρίβουμε με τα κλαδάκια του θυμαριού, για να αρωματιστούν. Ψήνουμε, τα βερίκοκα, στο γκριλ, με την κομμένη πλευρά προς τα κάτω, για 5 λεπτά (ή σε καυτό σκεύος από μαντέμι, αν έχουμε). Στη συνέχεια, βάζουμε τα βερίκοκα σε πιάτο, τα βρέχουμε με το κρασί και τα αφήνουμε να κρυώσουν.Βάζουμε τη σαλάτα σε πιατέλα, προσθέτουμε τη μαραθόριζα, τον δυόσμο, τις ελιές, τα φιστίκια, τον χυμό λεμονιού, το λάδι, αλάτι και πιπέρι και ανακατεύουμε καλά.Προσθέτουμε τα βερίκοκα, περιχύνουμε με το νόστιμο ζουμάκι που έμεινε στο πιάτο τους, θρυμματίζουμε από πάνω τη φέτα και σερβίρουμε τη σαλάτα με βερίκοκα ψητά, κρασάτα, με πρασινάδες, μαραθόριζα και ελιές.
Βερίκοκα,Ελιά,Τυρί